ಪಶ್ಚಿಮೋತ್ತಾನಾಸನ

ಪಶ್ಚಿಮೋತ್ತಾನಾಸನ (ಸಂಸ್ಕೃತ: पश्चिमोत्तानासन) ಎಂಬುದು ಹಠ ಯೋಗ ಮತ್ತು ಆಧುನಿಕ ಯೋಗದಲ್ಲಿ ವ್ಯಾಯಾಮವಾಗಿ ಕುಳಿತು ಮುಂದಕ್ಕೆ ಬಾಗಿ ಮಾಡುವ ಒಂದು ಆಸನವಾಗಿದೆ. ಜಾನುಶೀರ್ಷಾಸನವು ಒಂದು ಮೊಣಕಾಲನ್ನು ಒಂದು ಬದಿಗೆ ಬಾಗಿ ಮಾಡುವ ಒಂದು ರೂಪಾಂತರವಾಗಿದೆ; ಉಪವಿಷ್ಠಕೋನಾಸನದಲ್ಲಿ ಕಾಲುಗಳು ನೇರವಾಗಿ ಇದ್ದು ಅಗಲವಾಗಿ ಹರಡಿಕೊಂಡಿರುತ್ತವೆ.

 ಶಬ್ದ ವ್ಯುತ್ಪತ್ತಿ 
ಪಶ್ಚಿಮೋತ್ತಾನಾಸನ ಎಂಬ ಹೆಸರು ಮೂರು ಸಂಸ್ಕೃತ ಪದಗಳಿಂದ ಬಂದಿದೆ: ಪಶ್ಚಿಮ ಎಂದರೆ "ಪಶ್ಚಿಮ" ದಿಕ್ಕು ಅಥವಾ "ದೇಹದ ಹಿಂಭಾಗ" ಎಂಬ ಮೇಲ್ಮೈ ಅರ್ಥವನ್ನು ಹೊಂದಿದೆ. ಸೂಕ್ಷ್ಮ ಶರೀರದ (ಯೋಗಬೀಜದಲ್ಲಿರುವಂತೆ) ಪರಿಭಾಷೆಯಲ್ಲಿ, ಇದರರ್ಥ ಕೇಂದ್ರ ಶಕ್ತಿ ಮಾರ್ಗ, ಸುಶುಮ್ನಾ ನಾಡಿ ಎಂದರ್ಥ, ಇದು ಬೆನ್ನೆಲುಬಿನ ಉದ್ದಕ್ಕೂ ಚಲಿಸುತ್ತದೆ. ಉತ್ತಾನ ಎಂದರೆ "ತೀವ್ರವಾದ ಹಿಗ್ಗುವಿಕೆ" ಅಥವಾ "ನೇರ" ಅಥವಾ "ವಿಸ್ತರಿಸಿದ" ಎಂದರ್ಥ. ಆಸನ ಎಂದರೆ "ಭಂಗಿ". ಈ ಭಂಗಿಯನ್ನು 15 ನೇ ಶತಮಾನದ ಹಠ ಯೋಗ ಪ್ರದೀಪಿಕಾ, ಅಧ್ಯಾಯ 1, ಶ್ಲೋಕಗಳು 28-29 ರಲ್ಲಿ ವಿವರಿಸಲಾಗಿದೆ.

 ವಿವರಣೆ 
ದಂಡಾಸನದಿಂದ ಪಾದಗಳನ್ನು ಅಥವಾ ಕೆಳಗಿನ ಕಾಲುಗಳನ್ನು ಬಿಗಿಗೊಳಿಸದೆ ಸೊಂಟದಿಂದ ಮುಂದಕ್ಕೆ ಬಾಗಿ ಪಶ್ಚಿಮೋತ್ತಾನಾಸನವನ್ನು ಪ್ರವೇಶಿಸಬಹುದು. ಬೆನ್ನು ಗಟ್ಟಿಯಾಗಿದ್ದರೆ ಪಾದಗಳ ಸುತ್ತಲೂ ಪಟ್ಟಿಯನ್ನು ಹಾಕಿಕೊಳ್ಳಬಹುದು ಮತ್ತು ಕೈಗಳಲ್ಲಿ ಹಿಡಿಯಬಹುದು. ತಲೆಯನ್ನು ಮಡಿಸಿದ ಕಂಬಳಿ ಅಥವಾ ತಲೆದಿಂಬಿನ ಮೇಲೆ ಇರಿಸಿ, ಅಗತ್ಯವಿದ್ದರೆ ಅದನ್ನು ಸಣ್ಣ ಸ್ಟೂಲ್ ಮೇಲೆ ಎತ್ತಬಹುದು. ಬೆನ್ನು ಬಗ್ಗಿಸಲು ಕಷ್ಟಪಡುವ ಜನರು ಈ ಆಸನವನ್ನು ಮಾಡುವಾಗ ಜಾಗರೂಕರಾಗಿರಬೇಕು.

 ಉಲ್ಲೇಖಗಳು 

 ಗ್ರಂಥಸೂಚಿ 




ವರ್ಗ:ಆಸನಗಳು